钦定古今图书集成/理学汇编/学行典/第022卷 > 皇极经世心易发微三 > 《忧疑》
## 钦定古今图书集成/理学汇编/学行典/第022卷 > 皇极经世心易发微三 > 《忧疑》

欲问忧疑，先推卦象，以体为主，以用为忧疑也。“用克
体，事与心违，祸患将至。用生体，事与志合，喜事将临。
体生用，须防耗失。体克用，作事艰辛。体用比和进益。
互变生我，先忧而后喜；我生互变，先喜而后忧。”日生
体，上人见重；日克体，上人见嗔；我克日，上人因旧事
而怀恨。用生日克我，有人忌我，浸润于上。亦分卦象
衰旺以断之。

《策》曰：“数象不可缺，空四位最嫌逆，数数顺策全，不须
忧恼，十零空缺，顷刻忧来，零数克身，亦忧祸至，元空
则有终无始，零缺则有始无终，元世俱空，始终无事。
十零数缺，凡事不可为，为之有祸。元会缺，父兄有患，
运世缺，妻子生灾，重战重克，祸患迭临，多空多缺，死
亡相继。内生外须忧损失，外克内急防小人。干震居”
身，宜动，《坤》《艮》居身，宜静，若无生气，必不可动。坎陷、离
明、巽顺、兑悦。欲问自己，以十为本身，看属何卦，以千
百零为人物人事之应。如占他人，或占家宅，以十为
人，又为家宅住基，以百零为前后左右，看生克刑冲
动静，有气无气断之也。